***IKI Lietuva, UAB*** ir Lietuvas uzņēmums, mazumtirdzniecības veikalu tīkla ***IKI*** īpašnieks. Uzņēmumam ir aptuveni 230 veikali dažādās Lietuvas pilsētās.

*IKI Lietuva, UAB* lielākais kapitāldaļu turētājs ir viens no lielākajiem mazumtirgotājiem Vācijā *REWE Group* (93,75 %). Otrais īpašnieks ir Francijas *E.Leclerc* grupas uzņēmums *Unilec*.

Vēsture
-------

1992. gads trīs brāļi no Beļģijas — Georgs, Olivers un Nikolass Otrici (Ortiz) — atvēra savu pirmo pārtikas preču veikalu Lietuvas galvaspilsētā Viļņā. 1992. gada 10. septembrī viņi dibināja uzņēmumu *UAB Palink*. 1993. gads Viļņā tika atvērts pirmais mūsdienu pašapkalpošanās veikals Lietuvā.

2007. gada beigās tika paziņots, ka veikalu tīklu tā dibinātāji pārdeva Rietumeiropas mazumtirgotājiem *Alliance Coopernic*.
2008. gadā Vācijas mazumtirgotāja grupa *REWE* kļuva par *UAB Palink* lielāko akcionāru. 2008. gadā Panevēžā tika pabeigta loģistikas centra būvniecība.

2011. gada novembrī tika atjaunināts *IKI* logotips; *Cento* veikali pārtapa par *IKI Cento*, un *Ikiukas* veikali tika pārdēvēti par *IKI Express*. Līdz 2016. gadam visi *IKI Cento* veikali tika pārdēvēti par *IKI*.

2016. gada 23. decembrī tika noslēgta vienošanās par *UAB Palink* pārdošanu Zviedrijas uzņēmumam *ICA Gruppen*, kas Baltijas valstīs pārvalda mazumtirdzniecības tīklu *Rimi Baltic*. Darījuma vērtība bija 213 miljoni eiro. Tajā brīdī *Palink* īpašnieki bija: *Rewe*, *Coop Switzerland*, *Colruyt Group*, *Unilec*, *CONAD* un *UAB Baltisches Haus*. Lietuvas Konkurences padome 2017. gada oktobrī šo iegādi atļāva ar nosacījumu, ka trešajām personām tiks pārdoti 17 *Rimi* un *Iki* veikali Viļņā, Kauņā, Klaipēdā un Panevēžā. 2018. gada marta vidū *Rimi Lietuva* iesniedza Konkurences padomei potenciālo pircēju kandidatūras. Padome tās neatbalstīja, pamatojot to, ka šie pircēji "nenodrošinātu stabilu un vismaz tikpat efektīvu konkurenci", kādu līdz darījuma īstenošanai nodrošina pašreizējais uzņēmums. Aprīlī Konkurences padome paziņoja, ka tiek pārtraukta *Iki* pārdošana *Rimi*.

2018. gada jūlijā Vācijas uzņēmums *REWE* palielināja daļu *Palink* līdz 93,75 % kapitāldaļu. Otrais īpašnieks bija *E. Leclerc* grupa *Unilec*.

*Palink* Latvijā
----------------

*IKI* agrākais logotips ar saukli latviešu valodā
Bijušā veikala *Cento* logotips.
2003. gadā mazumtirdzniecības tīkla *Rimi Latvia* ģenerāldirektors Knuts Kvisviks atstāja *Rimi* un kopā ar partneriem dibināja uzņēmumu SIA *Behold*, kas 2003. gada 20. augustā dibināja meitas uzņēmumu SIA *Dacapo*. 2004. gada augustā *Dacapo* no *Behold* nopirka Lietuvas uzņēmums *UAB Palink* un mainīja nosaukumu uz *SIA Palink*.
2005. gada jūnijā Rīgā tika atvērts pirmais *IKI* tīkla veikals.

2009. gada martā *Palink* pārņēma veikalu tīklu *Nelda* ar 17 veikaliem. Uz to brīdi *Palink* Latvijā piederēja 17 *IKI* veikali un 24 *Cento* veikali.

2011. gadā ar SIA *Palink* maksātnespējas pieteikumu tiesā vērsās Sergejs Guščins, kuram SIA "Landekss" bija cedējis daļu no *Palink* parādsaistībām, ko uzņēmums neatzina. 2012. gada janvārī Kurzemes rajona tiesa atzina SIA *Palink* maksātnespēju. 2012. gada martā Augstākās tiesas Senāts atcēla pirmās instances tiesas spriedumu, ar kuru pasludināts maksātnespējas process, secinot, ka Kurzemes rajona tiesa nepareizi iztulkojusi un piemērojusi likumu normas. Maijā Kurzemes rajona tiesa vēlreiz skatīja Sergeja Guščina prasību par SIA *Palink* maksātnespēju un to noraidīja.

IKI veikals Lietuvā, Kauņā
2012. gada aprīlī sākta visu *Cento* veikalu pārveidi par *IKI*.
2013. gadā SIA *Palink* bija trešais lielākais pārtikas mazumtirdzniecības uzņēmums Latvijā.

2014. gada janvārī paziņots, ka *Palink* pārdod veikalu tīkla *IKI* (51 veikali) operatoru Latvijā SIA *Palink* Latvijas uzņēmumam SIA *Mego*, jo nevēlējās turpināt savu darbību Latvijā.
Darījums 10. februārī tika apstiprināts Latvijas Konkurences padomē.
13. martā SIA *Palink* tika pārdēvets par SIA *Lenoka*.
1. aprīlī noslēdzās SIA *Lenoka* pārdošanas process.

Atsauces
--------

1. ↑  Rimi par 213 miljoniem nopērk Lietuvas pārtikas preču mazumtirdzniecības ķēdi IKI Lelde Petrāne, Dienas Bizness, 2016. gada 23. decembris
2. ↑  Lietuvas Konkurences padome atļauj «Rimi» pārņemt veikalu tīklu «Iki» LETA, 2017. trešdiena 18. oktobris
3. ↑  "Rimi" Lietuvā tomēr neizdodas pārpirkt "Iki" veikalus Jauns.lv, 2018. gada 18. aprīlī
4. ↑  «Vācijas mazumtirdzniecības kompānija Rewe palielina sev piederošo Lietuvas mazumtirgotāja Palink akciju daļu». *Dienas Bizness*. Skatīts: 2018-12-08.[novecojusi saite]
5. 1 2  PALINK, SIA Lursoft
6. ↑  Kvisviks vadīs Lietuvas veikalu tīkla ‘Iki’ ienākšanu Latvijas tirgū LETA, 05. oktobris 2004
7. ↑  Veikali 'Nelda' tiks iekļauti IKI un 'Cento' tīklā DELFI.lv, 03. marts 2009
8. ↑  Prasa 'Iki' operatora 'Palink' maksātnespēju LETA, 15. novembris 2011
9. ↑  Tiesa atzīst veikalu 'Iki' un 'Cento' operatora maksātnespēju; uzņēmums to apstrīdēs DELFI.lv, 05. janvāris 2012
10. ↑  Senāts: izskatot 'Palink' maksātnespējas lietu, Kurzemes rajona tiesa pārkāpusi uzņēmuma tiesības *BNS*, 26. marts 2012
11. ↑  Tiesa izbeidz 'Iki' operatora 'Palink' maksātnespēju DELFI.lv, 18. maijs 2012
12. ↑  'Cento' veikali darbosies ar 'IKI' zīmolu .DELFI.lv 16. aprīlis 2012
13. ↑  Pārtikas tirgotāju asociācija: Mego un Iki apvienošanās ir laba ziņa patērētājiem *db.lv*
14. ↑  KP atļauj SIA Mego iegādāties IKI veikalu tīklu Lelde Petrāne, Dienas Bizness, 2014. gada 26. februāris
15. ↑  Par Iki īpašnieku kļūst Mego Dienas Bizness, 2014. gada 2. aprīlis

Ārējās saites
-------------

* IKI

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
Valsts karogs: Latvija Mazumtirdzniecības veikalu ķēdes Latvijā |
| --- |
|  |
| Esošās | 
* Aibe
* Beta
* CITRO
* Elvi
* LaTS
* Lidl
* Maxima
* Mego
* Rimi
* Sky
* SPAR
* top!
* Vesko

 |
|  |
| Bijušās | 
* Cento
* Citymarket
* IKI
* Nelda
* Prisma
* Saules veikals
* Saulīte
* Selver
* Supernetto
* T-Market

 |

 |